Ստացվում է, որ կառավարությունը վաճառել է շենքը` Հմայակ Հովհաննիսյանի հետ միասին: Գուցե զավեշտալի է, բայց, հավանաբար, հենց այսպես էլ կմեկնաբանվի կատարվածը, քանզի օտարման մասին փաստաթղթերում ոչ մի հիշատակում չկա այն մասին, որ այս կառույցում է գտնվում Քաղաքագետների միությունը: Ի դեպ, ժամանակին այս տարածքը Հմայակ Հովհաննիսյանին հանձնվեց բավական «առեղծվածային» պայմաններում, ինչ-որ անհայտ որոշումներով: Շատերն էին պնդում, որ դա նախագահ Քոչարյանի նվերն էր Հմայակին` ՀԺԿ-ն կազմաքանդելու, խորհրդարանում ՕԵԿ-ի դեմ պայքար ծավալելու համար…